KTC ออกแคมเปญ “JAS up Your Life with KTC อิ่มนี้ มีส่วนลด”
KTC จับมือ เจเอเอส แอสเซ็ท ปักหมุดร้านอาหารชั้นนำใน 3 คอมมูนิตี้มอลล์ ออกแคมเปญ “JAS up Your Life with KTC อิ่มนี้ มีส่วนลด"
15 มิ.ย. 2560

นางประณยา  นิถานานนท์ ผู้อำนวยการ ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC จับเทรนด์ไลฟ์สไตล์ของสมาชิก ย่านศรีนครินทร์ รามอินทรา ลาดพร้าว ที่นิยมใช้ชีวิตในคอมมูนิตี้มอลล์ที่ตั้งอยู่ใกล้ที่พักอาศัย ร่วมกับพันธมิตร นายสุปรีชา อังธีระนุวงศ์ ผู้อำนวยการฝ่ายการตลาดและการขาย บริษัท เจเอเอส แอสเซ็ท จำกัด (มหาชน) ผู้นำด้านโครงการอสังหาริมทรัพย์ และผู้บริหารช้อปปิ้งมอลล์ แจส เออเบิร์น ศรีนครินทร์ / เดอะ แจส รามอินทรา และเดอะ แจส วังหิน  ออกแคมเปญ “แจส อัพ ยัว ไลฟ์ วิท เคทีซี (JAS Up Your Life with KTC) อิ่มนี้ มีส่วนลด” มอบสิทธิพิเศษ 2 ต่อ ให้สมาชิกบัตรเครดิตเคทีซีที่ใช้จ่าย ณ ร้านอาหารชั้นนำที่ร่วมรายการ อาทิ เซน (ZEN) / ยูกันนะ (YUKAN’NA) / แบล็คยาร์ด บาย บ้าน (Backyard by Bann) / เปปพิน่า (PEPPINA) / โค้ด (C.O.D.E) / โมโม่ พาราไดซ์ (MoMo Paradise) / เจด การ์เด้น (JADE GARDEN) / โคยาม่า (KOYAMA) / ชิโซะ โอมุ (Shiso Homu) / สล็อธ ชาบู (Sloth shabu) และ นาเมะ (Na-Me) เป็นต้น ตั้งแต่วันที่ 1 มิถุนายน – 31 กรกฎาคม 2560 ดังนี้
ต่อที่ 1 เพียงสมาชิกใช้จ่ายผ่านบัตรเครดิตเคทีซี ณ ร้านอาหารที่ร่วมรายการ รับส่วนลดสูงสุด20%
ต่อที่ 2 เพียงสมาชิกใช้จ่ายผ่านบัตรเครดิตเคทีซี ณ ร้านอาหารที่ร่วมรายการ ครบ 1,500 บาทขึ้นไป ต่อเซลส์สลิป รับบัตรกำนัลสตาร์บัคมูลค่า 100 บาท (1 สิทธิ / หมายเลขบัตร / วัน)